*Pressemeddelelse, 22. marts 2018*

*Pressebilleder er vedhæftet. Fotograf noteret i billedtitel.*

**Christian F. Puglisi x Heartland Banquet**

**Heartland Banquet er i år beværtet og kurateret af en af Danmarks dygtigste og mest ambitiøse kokke, Christian F. Puglisi.**

Christian F. Puglisi er manden bag de anerkendte restauranter Manfreds, Bæst, Mirabelle og ikke mindst Michelin-restauraten Relæ, der trods deres forskellige udtryk alle har fokus på enkel mad af høj kvalitet samt økologi og lokale råvarer. Derfor er det i sandhed en stor glæde, at vi i år kan præsentere et særligt Heartland-sammensat terroir-repertoire af nye og gamle klassikere fra Christian F. Puglisis restauranter samt nogle af landets bedste råvareproducenter Skyttes Gartneri og HindsholmGrisen fra Fyn.

På Heartland Banquet har man en unik mulighed for at få det hele på én gang, når man kan smage på de saftige brød fra Mirabelle, hjemmelavet charcuteri fra Bæst, den famøse tartar fra Manfreds og de yndefulde planteretter fra Relæ. Christian F. Puglisi x Heartland Banquet byder nemlig på en 5-retters *farm to table*-festmiddag baseret på førsteklasses råvarer fra dedikerede bønder. I baren er der naturlige vine, hjemmebrygget cider og italienske cocktails, som også kan nydes på terrassen i solen.

Christian F. Puglisi udtaler:

”*Vi søger hele tiden nye måder og steder at præsentere gastronomien på. Når man koger den ned til, hvad det handler om – råvarer og mennesker – så er der ingen grænser for, hvordan man kan levere den kvalitet, vi er kendte for. Heartland bliver en fantastisk scene for os og at få muligheden for at forbinde så mange mennesker på tværs af samtale, musik, håndværk og økologiske kvalitetsråvarer bliver en kæmpe fornøjelse. Jeg glæder mig helt vildt.”*

Programchef Emil Blauert siger:

”*Magien i Christian F. Puglisis mad er svær at begribe, men velsmagen og energien er umulig at fornægte. Om det er fordi, mælken køres direkte fra køernes yvere, fordi kokkene høster grøntsagerne, når solen står op, eller noget helt tredje, ved vi ikke, men en ting er helt sikkert: Christian F. Puglisi er uomtvisteligt en af vor tids store gastronomiske udfordrere. Hans kompromisløse ’farm to table’-terroir-køkkener høster anerkendelse i hele verden, fordi maden strutter og vibrerer på en helt særlig måde. At du denne sommer kan spise alle klassikerne fra hans restauranter under teltdugene på Heartland, er en helt enestående mulighed for at opleve det hele på ét sted.”*

Man kan booke bord på Christian F. Puglisi x Heartland Banquet fra fredag den 6. april 2018, og den rent økologiske menu koster 395 kr. Resterne – hvis der er nogen – doneres ubeskåret til glade høns og kompostbunker over hele landet.

**Flere navne de kommende uger**

I de kommende uger vil der blive føjet en række nye navne til programmerne inden for både MUSIC, ART, TALKS og FOOD, inden Heartland Festival løber af stablen for tredje gang på Egeskov Slot fra den 31. maj til den 2. juni 2018.

**Med venlig hilsen**

Have Kommunikation

Presseansvarlig - Have Kommunikation:

Kristina Sindberg // [kristina@have.dk](mailto:kristina@have.dk) // 24 86 01 84  
Peter Pishai Storgaard // [peter.storgaard@have.dk](mailto:peter.storgaard@have.dk) // 28 49 33 86

Heartland Festival:

Direktør: Ulrik Ørum-Petersen // [ulrik@livenation.dk](mailto:ulrik@livenation.dk)

Udviklings- og kommunikationschef: Janne Villadsen // [janne@heartlandfestival.dk](mailto:janne@heartlandfestival.dk)

**BILLETSALG**

Partoutbillet**:** 1.650 DKK

Børnebillet (6-12 år): 650 DKK

Dagsbillet, alle dage: 950 DKK (**FREDAG UDSOLGT**)

Dagsbillet, børn (6-12 år): 550 DKK

Billetlink: [www.heartlandfestival.dk](http://Www.lajdhbfkljdfbnalkjebfalk)

**OVERNATNINGSTILBUD**

Campingpas: 200 DKK

Campingpas, børn (6-12 år): 110 DKK

Opslået iglotelt (2 pers.): 650 DKK

Tenthouse (2 pers.): 1.950 DKK (**UDSOLGT**)

Plads til medbragt campingvogn/autocamper: 850 DKK

Heartland x RUM boutique telt (2-4 pers.): 6.950 DKK – 11.950 DKK

Link: [www.heartlandfestival.dk/overnatning](http://www.heartlandfestival.dk/overnatning)

*Desuden vil det være muligt at købe en hotelpakke, hvor værelse, shuttle-bus og festivalbillet indgår.*

**OM HEARTLAND FESTIVAL**

Heartland præsenterer et internationalt program sammensat af fire søjler: MUSIC, ART, TALKS og FOOD. Programmets forskellige dele beskæftiger sig med tilværelsen og samfundet i vores del af verden og “dobbeltklikker” på de kulturelle og sociale tendenser, vi til daglig lever midt i - et moderne program, hvis aktualitet forstærkes af de klassiske omgivelser, det præsenteres i på Egeskov Slot på Fyn.

Heartland Festival 2018 finder sted på Egeskov Slot fra 31. maj til 2. juni 2018.

Mere info om Heartland Festival kan findes på [www.heartlandfestival.dk](http://www.heartlandfestival.dk)

**Heartland Festival på de sociale medier**

Facebook: [www.facebook.com/heartlandfestivaldk](http://www.facebook.com/heartlandfestivaldk)

Instagram: @heartlandfestivaldk

Youtube: Heartland Festival

**Heartland Festival er støttet af:**

Faaborg Midtfyn Kommune

Udvikling Fyn

Hovedsponsor: Albani

HEARTLAND FESTIVAL IS PROMOTED BY

LIVE NATION DENMARK - FREDERIKSBERG ALLE 3 - 1790 COPENHAGEN V

WWW.HEARTLANDFESTIVAL.DK